Der er kø og forlænget rejsetid ved Limfjordstunnelen fra Aalborg mod Nørresundby mellem T.H. Sauersvej og Limfjordstunnelen. Det er på grund af et tidligere uheld, hvor tre biler kørte sammen i et harmonikastød. - Alle tre biler kunne køre derfra, og der er kun tale om lettere tilskadekomst, fortæller vagtchef hos Nordjyllands Politi Bruno Brix. Uheldet var skyld i, at Limfjordstunnelen var spærret i en kort stund, og det er derfor, at man ifølge Vejdirektoratet skal forvente en forlænget rejsetid på 30-60 minutter. De opfordrer videre folk til at sænke hastigheden. - Alle tre spor er åbne og alt er farbart, men grundet at der var spærret og tidspunktet, skal man forvente kø, pointerer Bruno Brix.

Opsummering:
Man kan forvente en rejsetid på omkring en halv time.